தமிழ்நாட்டு காவேரி நடுவர் மன்றம் இறுதி ஆணையில் வழங்கிய நீரில், 14.74 டி.எம்.சி அடி நீரைக் குறைத்து உச்ச நீதிமன்றம் வழங்கிய தீர்ப்பு குறித்து, அனைத்துக்கட்சித் தலைவர்கள் தெரிவித்த கருத்துகளை முழுமையாக ஏற்றுக்கொண்டு, சட்ட வல்லுநர்களுடன் கலந்தாலோசித்து உரிய நடவடிக்கை எடுக்கப்படும். முதலமைச்சர் எடப்பாடி பழனிசாமி தலைமையில், அனைத்துக்கட்சித் தலைவர்கள், விவசாயச் சங்கத் தலைவர்கள், தமிழ்நாட்டைச் சேர்ந்த அனைத்து நாடாளுமன்ற உறுப்பினர்கள் அடங்கிய குழுவுடன் பிரதமரை நேரில் சந்தித்து காவிரி மேலாண்மை வாரியம் அமைக்க வலியுறுத்தப்படும்' என்று குறிப்பிடப்பட்டுள்ளது.